नए साल का आगाज चंद्र ग्रहण के साथ होने जा रहा है। साल के स्वागत के लिए आयोजित होने वाले जश्न के दौरान चंद्र ग्रहण पड़ने के चलते कई आयोजकों ने अपना मूड बदल दिया है। धार्मिक प्रवृत्ति के लोगों ने तो पार्टियां तक कैंसिल कर दी हैं। कारण है कि उनके ज्योतिषों ने उन्हें बताया है कि ग्रहण के दौरान कोई भी शुभ कार्य करना वजिर्त होता है। इस बार उन लोगों को भी निराशा हाथ लगेगी जो कि नव वर्ष का आगाज मंदिरों में जाकर अपने आराध्य देव की पूजा कर के करते हैं। ग्रहण लगने की वजह से मंदिरों के कपाट भी उस दौरान बंद रहेंगे।